బాలీవుడ్ సీనియర్ నటుడు ఓంపురి శుక్రవారం ఉదయం గుండెపోటుతో కన్నుమూశారు. 66 సంవత్సరాల వయసుకే ఓంపురి కన్నుమూయడంతో బాలీవుడ్లో విషాదఛాయలు అలుముకున్నాయి. ఇవాళ ఉదయం ఇంట్లో నిద్రిస్తున్న ఆయనకు అకస్మాత్తుగా గుండెపోటు వచ్చింది. ఆయన కొద్దిసేపటికే తుది శ్వాస విడిచారు. అనేక బాలీవుడ్ సినిమాలతో పాటు పాకిస్థానీ, బ్రిటీష్, హాలీవుడ్ సినిమాల్లో ఓంపురి నటించారు. ఆయన సినీ పరిశ్రమకు చేసిన సేవలను గుర్తించిన ప్రభుత్వాలు పద్మశ్రీతో సత్కరించాయి.1976లో మరాఠీ సినిమా ఘసిరామ్ కొత్వాల్తో ఆయన సినీ రంగ ప్రవేశం చేశారు. భవానీ భవాయ్, సద్గతి, అర్థ్ సత్య, మిర్చి మసాలా, ధరవి వంటి చిత్రాలు ఆయనకు పేరు తెచ్చాయి. ఓంపురి తెలుగులో కూడా నటించారు. రేవతి ప్రధాన పాత్రలో తెరకెక్కిన సామాజిక నేపథ్యం కలిగిన చిత్రం అంకురంలో ఓంపురి నటించారు. ఇటీవల సర్జికల్ దాడుల నేపథ్యంలో సైన్యంపై ఓంపురి సంచలన వ్యాఖ్యలు చేసిన సంగతి కూడా తెలిసిందే. ఓంపురి అక్టోబర్ 18, 1950వ సంవత్సరంలో జన్మించారు. జనవరి 6, 2017న గుండెపోటుతో మరణించారు.
balivud seanier natudu ompuri sukravaaram udayam gundepotutho kannumuusaaru. 66 samvatsaraala vayasuke ompuri kannumooyadamtho balivudlo vishaadachaayalu alumukunnayi. ivaala udayam intlo nidristunna aayanaku akasmaattugaa gundepotu vachindi. aayana koddisepatike tudi shwasa vidichaaru. aneka balivud cinimaalatoe paatu paakisthaanii, british, halivud cinemallo ompuri natinchaaru. aayana cinee parisramaku chesina sevalanu gurtinchina prabhutvaalu padmashreetho satkarinchaayi.1976loo maraatii sinima ghasiram kothwaaltho aayana cinee ranga pravesam chesaru. bhawani bhaway, sadgati, arth satya, mirchi masala, dharavi vanti chitraalu aayanaku paeru tecchaayi. ompuri telugulo kuudaa natinchaaru. revati pradhaana paatralo terakekkina saamaajika nepathyam kaligina chitram ankuramlo ompuri natinchaaru. iteevala sarjical daadula nepathyamlo sainyampai ompuri sanchalana vyaakhyalu chesina sangati kuudaa telisinde. ompuri actober 18, 1950va samvatsaramlo janminchaaru. janavari 6, 2017na gundepotutho maraninchaaru.